CHO จับมือ “เอเชีย แค็บ” โชว์ “ลอนดอนแท็กซี่”
CHO จับมือ "เอเชีย แค็บ" โชว์ "ลอนดอนแท็กซี่" ต้นแบบยานยนต์ไฟฟ้า ในงาน EV 100 Roadshow ณ โรงแรมสยามเบย์ชอร์ พัทยา จังหวัดชลบุรี เมื่อเร็ว ๆ นี้
7 เม.ย. 2564

นายวิวัฒน์ มหาผลศิริกุล รองผู้ว่าราชการจังหวัดชลบุรี พร้อมด้วย นายรณกิจ เอกสิงห์ รองนายกเมืองพัทยา ร่วมด้วย นายริชาร์ด พอร์ทเตอร์ ที่ปรึกษาพาณิชย์ สถานเอกอัครราชทูตอังกฤษประจำประเทศไทย และ นายสุรเดช ทวีแสงสกุลไทย ประธานเจ้าหน้าที่บริหาร บริษัท ช ทวี จำกัด (มหาชน) หรือ CHO ร่วมในพิธีเปิดงาน “EV 100 Roadshow และการประชุมเชิงปฏิบัติการ UK-Thailand Smart City” จัดโดยสถานทูตอังกฤษประจำประเทศไทย
โดยมีบริษัท เอเชีย แค็บ จำกัด เจ้าของและผู้ผลิตรถลอนดอนแท็กซี่ ในนาม “CABB Taxi สัญชาติไทย และเป็นเจ้าของโครงการวิจัยและพัฒนา CABB แท็กซี่ไฟฟ้าต้นแบบที่เป็นมิตรกับสิ่งแวดล้อม มี “ช ทวี” เป็นผู้ร่วมพัฒนาระบบเครื่องยนต์สันดาปเป็นระบบไฟฟ้าแบบปลั๊กอิน ( PEV) ได้นำ “ลอนดอนแท็กซี่” รถต้นแบบยานยนต์ไฟฟ้าคันแรกร่วมโชว์ พร้อมให้แขกผู้มีเกียรติและท่านทูตที่ปรึกษาพาณิชย์ สถานเอกอัครราชทูตอังกฤษประจำประเทศไทย ได้ทดลองใช้บริการ ภายในงานดังกล่าว ณ โรงแรมสยามเบย์ชอร์ พัทยา จังหวัดชลบุรี เมื่อเร็ว ๆ นี้